РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/114-24

22. септембар 2024. године

Б е о г р а д

З А П И С Н И К

ДЕВЕТЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 22. СЕПТЕМБРА 2024. ГОДИНЕ

Седница је почела у 17.00 часова.

Седницом је председавала Милица Николић, председник Одбора.

Седници су присуствовали чланови Одбора: Никола Бокан, Јасмина Палуровић, Драган Николић, Весна Недовић, Урош Ђокић, Оља Петровић, Милош Гњидић, Ристо Костов, Горан Петровић, Ана Крстић, Данијела Несторовић и Слободан Петровић.

Седници Одбора је присуствовао и Марко Милошевић, заменик члана Одбора Владана Заграђанина.

Седници нису присуствовали чланови Одбора Сања Јефић Бранковић, Татјана Пашић и Снежана Јовановић, као ни њихови заменици.

Седници Одбора су присуствовали представници Министарства финансија: Верица Игњатовић, помоћник министра, Татјана Станић, виши саветник, Ела Ки Симић, виши саветник из Управе за јавни дуг, Драган Бабић, виши саветник; из Министарства просвете Александар Јовић, помоћник министра; из Министарства за бригу о породици и демографију Сања Лакић, државни секретар.

Одбор је на основу члана 76. Пословника донео одлуку да обави заједнички начелни претрес по свим тачкама дневног реда (9 за, 4 против, 1 није гласао).

Одбор је, на предлог председника, већином гласова (11 за, 2 против, 1 није гласао ), утврдио следећи

**Д н е в н и р е д:**

1. Разматрање Предлога закона о изменама и допунама Закона о буџету Републике Србије за 2024. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2024. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2024. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2024. годину и Предлогом одлуке о давању сагласности на Одлуку о изменама. Финансијског плана Националне службе за запошљавање за 2024. годину, који је поднела Влада број 400-2183/24 од 19. септембра 2024. године, у начелу;

2. Разматрање Предлогазакона о изменама и допунама Закона о финансијској подршци породици са децом, који је поднела Влада (број 011-2184/24 од 19. септембра 2024. године,у начелу;

3. Разматрање Предлога закона о потврђивању Споразума о међусобном признавању професионалних квалификација за медицинске сестре, докторе ветеринарске медицине, магистре фармације и бабице у контексту Централно-европског споразума о слободној трговини, који је поднела Влада (број 011-2069/24 од 6. септембра 2024. године);

4. Разматрање Предлога закона о потврђивању Уговора о зајму Обновљиви извори енергије у системима даљинског грејања у Србији између Републике Србије и Европске банке за обнову и развој, Оперативни број 53021, који је поднела Влада (број 011-1862/24 од 1. августа 2024. године);

5. Разматрање Предлога закона о потврђивању Уговора о гаранцији (Пројекат уградње паметних бројила у Србији) између Републике Србије и Европске инвестиционе банке, који је поднела Влада (број 011-1814/24 од 25. јула 2024. године);

6. Разматрање Предлога закона о потврђивању Одлуке број 1/2023 Заједничког комитета Регионалне Конвенције о пан-евро-медитеранским преференцијалним правилима о пореклу од 7. децембра 2023. године о изменама и допунама Регионалне конвенције о пан-евро-медитеранским преференцијалним правилима о пореклу, који је поднела Влада (број 011-1752/24 од 18. јула 2024. године);

7. Разматрање Предлога закона о потврђивању Анекса 2 Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији,који је поднела Влада (број 011-1750/24 од 18. јула 2024. године).

У дискусији су учествовали народни посланици: Слободан Петровић, Весна Недовић, Данијела Несторовић, Горан Петровић, Ристо Костов и Урош Ђокић.

Одбор је након обављеног заједничког начелног и јединственог претреса по свим тачкама дневног реда прешао на одлучивање по тачкама дневног реда.

**Прва до Седма тачка дневног реда**

1) Одбор је већином гласова (9 за, 4 против и 1 уздржан), одлучио да је Предлог закона о изменама и допунама Закона о буџету Републике Србије за 2024. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2024. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2024. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2024. годину и Предлогом одлуке о давању сагласности на Одлуку о изменама. Финансијског плана Националне службе за запошљавање за 2024. годину, који је поднела Влада, у начелу, у складу са Уставом и правним системом Републике Србије;

2) Одбор је већином гласова (9 за, 4 уздржани и 1 није гласао), одлучио да је Предлогзакона о изменама и допунама Закона о финансијској подршци породици са децом, који је поднела Влада, у начелу, у складу са Уставом и правним системом Републике Србије;

3) Одбор је већином гласова (11 за, 3 уздржана), одлучио да је Предлог закона о потврђивању Споразума о међусобном признавању професионалних квалификација за медицинске сестре, докторе ветеринарске медицине, магистре фармације и бабице у контексту Централно-европског споразума о слободној трговини, који је поднела Влада, у складу са Уставом и правним системом Републике Србије;

4) Одбор је већином гласова (9 за, 1 против, 4 уздржани), одлучио да је Предлог закона о потврђивању Уговора о зајму Обновљиви извори енергије у системима даљинског грејања у Србији између Републике Србије и Европске банке за обнову и развој, Оперативни број 53021, који је поднела Влада, у складу са Уставом и правним системом Републике Србије;

5) Одбор је већином гласова (9 за, 5 уздржани), одлучио да је Предлог закона о потврђивању Уговора о гаранцији (Пројекат уградње паметних бројила у Србији) између Републике Србије и Европске инвестиционе банке, који је поднела Влада , у складу са Уставом и правним системом Републике Србије;

6) Одбор је већином гласова (9 за, 5 уздржани), одлучио да је Предлог закона о потврђивању Одлуке број 1/2023 Заједничког комитета Регионалне Конвенције о пан-евро-медитеранским преференцијалним правилима о пореклу од 7. децембра 2023. године о изменама и допунама Регионалне конвенције о пан-евро-медитеранским преференцијалним правилима о пореклу, који је поднела Влада, у складу са Уставом и правним системом Републике Србије;

7) Одбор је већином гласова (9 за, 1 против, 4 уздржани), одлучио да је Предлог закона о потврђивању Анекса 2 Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији,који је поднела Влада, у складу са Уставом и правним системом Републике Србије.

Седница је завршена у 17.33 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Милица Николић